வார்ப்புரு:Internet Marketing
**மின்னஞ்சல் வழி சந்தைப்படுத்துதல்** என்பது மின்னணு அஞ்சல் என்பதை வணிக ரீதியான அல்லது நிதி திரட்டும் நோக்கங்களுக்காக நேயர்களுடன் தொடர்பு கொள்ளும் ஒரு நேரடி சந்தைப்படுத்துதல் முறைமையாகும். இதன் பரந்துபட்ட பொருளாக்கத்தின்படி, தற்போதைய வாடிக்கையாளர் அல்லது வாடிக்கையாளராகும் சாத்தியமுள்ள ஒவ்வொருவருக்கும் அனுப்பப்படும் மின்னஞ்சலை, மின்னஞ்சல் வழி சந்தைப்படுத்துதல் எனக் கருதலாம். இருப்பினும், இந்த சொற்றொடரானது, வழக்கமாக இவற்றைக் குறிப்படவே பயன்படுகிறது:

* ஒரு வணிகர் தமது தற்போதைய அல்லது பழைய வாடிக்கையாளர்களுடனான தமது உறவை மேம்படுத்திக் கொள்ளும் மற்றும் வாடிக்கையாளர் பற்றுறுதியை ஊக்கப்படுத்தும் மற்றும் தொடர்ந்து அவர்களிடமிருந்து வணிக வாய்ப்பைப் பெறும் நோக்கத்துடன் மின்னஞ்சல்களை அனுப்புவது;
* புதிய வாடிக்கையாளர்களைப் பெறுவது அல்லது உடனடியாக ஒரு பொருளை வாங்குமாறு தற்போதைய வாடிக்கையாளர்களை ஏற்றுக் கொள்ளச் செய்வது ஆகிய நோக்கங்களுடன் மின்னஞ்சல்களை அனுப்புவது;
* மற்ற நிறுவனங்கள் தங்கள் வாடிக்கையாளர்களுக்கு அனுப்பும் மின்னஞ்சல்களுடன் விளம்பரங்களை இணைப்பது; மற்றும்
* இணைய தளத்திற்கு வெளியிலும் மின்னஞ்சல் இருந்ததாலும் மற்றும் இருப்பதாலும் (எ.கா: வலைப்பின்னல் மின்னஞ்சல் மற்றும் எஃப்ஐடிஓ), இணைய தளத்திற்கு அப்பாற்பட்டும் மின்னஞ்சல்களை அனுப்புவது.

2006ஆம் வருடம் ஐக்கிய மாநிலங்கள் மட்டுமே மின்னஞ்சல் வழி சந்தைப்படுத்துதல் என்பதற்காக யூஎஸ்$400 செலவிட்டதாக ஆராய்ச்சியாளர்கள் கணித்துள்ளனர்.

பாராம்பரிய அஞ்சலுடனான ஒப்புமை
-----------------------------

பாராம்பரிய விளம்பர அஞ்சல் முறைமையுடன் ஒப்பிடுகையில் மின்னஞ்சல் முறைமையில், சாதகங்கள் மற்றும் பாதகங்கள் ஆகியவை உள்ளன.

  

### சாதகங்கள்

மின்னஞ்சல் வழி (இணைய தளம் வழியாக) சந்தைப்படுத்துதல் என்பது பல்வேறு காரணங்களினால், பல நிறுவனங்களிலும் பிரபலமாக உள்ளது:

* ஒரு அஞ்சல் பட்டியலானது, ஒப்புமையில் குறைந்த செலவில், வாடிக்கையாளராகும் சாத்தியமுள்ள பரந்து பட்ட குறிப்பான குழுவிற்குத் தகவல்களை விநியோகிக்கும் ஆற்றலை அளிக்கிறது.
* நேரடி அஞ்சல் அல்லது அச்சடிக்கப்பட்ட செய்திக் கடிதங்கள் ஆகிய இதர ஊடகங்களில் செய்யப்படும் முதலீட்டுடன் ஒப்பிடுகையில், மின்னஞ்சல் குறைந்த அளவு செலவீனம் கொண்டுள்ளது.
* மிகக் கச்சிதமான முறையில் முதலீட்டின் மீதான பலன் தடயமறியப்படலாம் ("கூடைக்குத் தடமறி") மற்றும் முறையாகச் செய்யப்படுகையில் இது மிகவும் இலாபகரமானது என நிரூபணம் ஆகியுள்ளது. இணையம் வழி நேரடி சந்தைப்படுத்தும் முறைமைகளில், தேடல் வழி சந்தைப்படுத்துதல் என்பதற்கு அடுத்த நிலையிலேயே மின்னஞ்சல் மூலமாக சந்தைப்படுத்துதல் என்பது பல முறை அறிவிக்கப்பட்டுள்ளது.
* அஞ்சலில் அனுப்பப்படும் விளம்பரத்துடன் ஒப்பிடுகையில் (அதாவது ஒன்று அல்லது அதற்கு மேற்பட்ட நாட்கள்), மின்னஞ்சல் பகிர்மான நேரம் என்பது மிகவும் குறைந்தாகும் (அதாவது விநாடிகள் அல்லது நிமிடங்கள்).
* வாடிக்கையாளர் வருகை தருவதைத் தேவைப்படுத்தும் வலைத்தள அடிப்படையிலான விளம்பரம் என்பதற்கு மாறாக, ஒரு விளம்பரதாரரால் தனது தகவலை நேயர்களுக்கு "உந்த" இயலும்.
* மின்னஞ்சல் தகவல்களைத் தடமறிவது என்பது எளிதானது. தானியங்கி பதிலிறுப்பு, வலைப் பூச்சிகள், திரும்புகிற அஞ்சல்கள், சந்தா விடுவிப்புக் கோரிக்கைகள், படித்தற்கான இரசீதுகள், சுண்டு-ஊடுகள் ஆகியவற்றின் மூலமாக ஒரு விளம்பரதாரர் பயனர்களைத் தடமறியலாம். இந்த இயக்க முறைமைகளின் வழியாக, திறந்த விகிதங்கள், நேர்மறை அல்லது எதிர்மறையான பதிலிறுப்புகள் ஆகியவற்றை அளவிட்டு, விற்பனையுடன் சந்தைப்படுத்துதல் கொண்டுள்ள நேரடித் தாக்கத்தை அறியலாம்.
* தானியங்கி முறைமையிலும், கட்டுப்படியாகும் செலவிலும் விளம்பரதாரர்கள் மீண்டும் மீண்டும் நிகழும் வணிகத்தை உருவாக்கலாம்.
* மின்னஞ்சல் வழியாகத் தங்களுக்கு விருப்பமான விஷயங்களில் மின்னஞ்சல் பெறத் தெரிவு செய்த (அதாவது ஒப்புதல் அளித்த), பெருமளவிலான மின்னஞ்சல் சந்தாதாரர்களை விளம்பரதாரர்கள் அணுக இயலும்.
* உருமாதிரியான ஒரு நாளில், இணைய தளப் பயனர்களில் பாதிக்கும் மேலானோர் மின்னஞ்சல் அனுப்புகிறார்கள் அல்லது தங்களுக்கு மின்னஞ்சல் வந்துள்ளதா என்று பார்க்கிறார்கள்.
* தகவல்களுடன் குறிப்பிட்ட வகைகளில் ஊடாடுதலானது, (1) தானியங்கி முறையில் பிற தகவல்கள் விநியோகிக்கப்படுவது அல்லது (2) குறிப்பிட்ட ஒரு விருப்ப வகையைச் சுட்டிக் காட்டுமாறு பெறுநரின் சிறு குறிப்பைப் புதுப்பிப்பது போன்ற பிற சம்பவங்கள் போன்றவற்றைத் தூண்டக் கூடும்.
* மின்னஞ்சல் வழி சந்தைப்படுத்துதல் காகிதம்-சாராதது (அதாவது "பசுமை"யானது).
* தடமறிதல் மற்றும் பதிலிறுப்பு ஆகியவற்றின் யாப்பியல், பல்வேறு வகைப்படும் காரணிகள் மற்றும் புள்ளியியல் ரீதியாக முக்கியத்துவம் வாய்ந்த விளைவுகளின் கணக்கீடு ஆகியவற்றைச் சோதிக்கும் செயல்முறையின் மூலம் மின்னஞ்சல் வழி சந்தைப்படுத்துதலின் அலைவரிசையை இயைவித்தல் மற்றும் உகந்த முறைப்படுத்தல் ஆகியவற்றை இயலச் செய்கின்றன.
* எண்ணியல் வழிச் சந்தையாளர்களுடனும் மின்னஞ்சல் பிரபலமாக உள்ளது; இது, 2009வது வருடம் ஐக்கிய நாட்டில் 29 மில்லியன் பவுண்டுகளாக 15 சதம் அதிகரித்துள்ளது. மீடியா வீக்: யூகே மின்னஞ்சல் வழி சந்தைப்படுத்துதல் 15 சதம் அதிகரிக்குமென கணிக்கப்படுகிறது.
* வலைத்தளப் பகுப்பாய்வுகள், சமூக ஊடகங்கள், வலைப்பூ அமைப்புகள், தேடல் இயந்திரத்தை உகப்பாக்குதல் மற்றும் தேடல் இயந்திரத்தின் மூலம் விளம்பரப்படுத்துதல் போன்ற இணையத்துடன் நேரடித் தொடர்பிலுள்ள இதர சந்தைப்படுத்தும் முறைமைகளுடன் மின்னஞ்சலை எளிதில் ஒருங்கிணைக்கலாம்.

### பாதகங்கள்

பல நிறுவனங்களும் தங்களது தற்போதைய வாடிக்கையாளர்களுடன் தொடர்பு கொள்ளவே மின்னஞ்சல் வழி சந்தைப்படுத்துதலைப் பயன்படுத்துகின்றன; ஆயினும், வேறு பல நிறுவனங்கள் வேண்டாத, பெருமளவிலான, *ஈசல்* (ஸ்பாம்) என்று அறியப்படும் மின்னஞ்சல்களையும் அனுப்புகின்றன

இணையதள நிர்வாகிகள் "இணையத்தின் தவறாகன பயன்பாடு" என்பதற்கே தங்களைப் பொறுப்பாகக் கருதி வந்துள்ளனர்; "இணையத்தின் *மூலம்* தவறாக நடந்து கொள்ளுதல்" என்பதற்கு அல்ல. அதாவது, ஈசல் மின்னஞ்சலுக்கு எதிராக அவர்கள் கடும் நடவடிக்கைகளை எடுக்கக் கூடும்; ஆயினும், அவதூறு, வர்த்தகச் சின்னத்தை முறைகேடாகப் பயன்படுத்துதல் ஆகியவற்றைச் சட்ட அமைப்புகளிடமே அவர்கள் விட்டு விடுகிறார்கள். பெரும்பான்மையான நிர்வாகிகள், *எந்தவொரு* வேண்டாத மின்னஞ்சல் என்று தாங்கள் வரையறுக்கும் ஈசல் மின்னஞ்சலை உணர்வு பூர்வமாக மிகவும் வெறுக்கிறார்கள். எச்சரிக்கை அளித்தோ அல்லது எச்சரிக்கை இன்றியோ இணையத்திலிருந்து ஒரு நிறுவனத்தின் வலைத்தளத்தையே எடுத்து விடுவது போன்ற இரும்புக் கரம் கொண்டு அடக்கும் நடவடிக்கைகள் இவ்வாறு ஈசல் மின்னஞ்சல் அனுப்புமைக்கு முற்றிலும் சாதாரணமான பதிலிறுப்புகளேயாகும். இணைய நிறுவனங்களின் ஒப்பந்தங்களில் காணப்படும் சேவை விதிமுறைகள், பொதுவாக, இத்தகைய நடவடிக்கைகளை அனுமதிப்பதாகவே உள்ளன; ஆகவே, ஈசல் மின்னஞ்சல் அனுப்புனர் பின்னடைவுரிமை ஏதும் பெற முடியாது.

இவ்வாறு, சட்ட விரோதமான மின்னஞ்சல் வழி சந்தைப்படுத்துதல் சட்ட பூர்வமான மின்னஞ்சல் வழி சந்தைப்படுத்துதலை நசுக்கி விடுவதாக உள்ளது. இணையத்தின் ஆரம்ப நாட்களில் (அதாவது அர்பாநெட் என்பதில்), வணிக நோக்கங்களுக்கான அந்த ஊடகப் பயன்பாடு அனுமதி பெற்றிருக்கவில்லை. இதன் விளைவாக, சந்தையாளர்கள் தங்களைச் சட்ட பூர்வமான மின்னஞ்சல் வழி வணிகங்களாக நிலை நாட்டிக் கொள்வதற்காகக் கடுமையாகப் போரிட்டபோதும், குற்றம் சார்ந்த ஈசல் மின்னஞ்சல் நடவடிக்கைகள் தம்மையும் சட்டபூர்வமானவர்கள் என்று சொல்லிக் கொண்டமையால் அது மேலும் தடைபடலானது.

வெளியிலிருந்து காண்பவர்களுக்கு சட்டபூர்வமான பயனர்களையும், ஈசல் மின்னஞ்சல் வழி சந்தைப்படுத்துதலை மேற்கொள்பவர்களையும் வேறுபடுத்திக் காண்பது கடினம். முதலாவதாக, ஈசல் மின்னஞ்சலாளர்கள் சட்டபூர்வமான இயங்குனர்களாகத் தங்களை அறிவித்துக் கொள்கிறார்கள். இரண்டாவதாக, ஐக்கிய மாநிலங்களின் நேரடி சந்தையாளர்கள் கழகம் (டிஎம்ஏ) போன்ற நேரடி-சந்தை அரசியற் குழுக்கள், சில இணைய வழங்குனர்கள் ஈசல் மின்னஞ்சல் என்று கருதும் வேண்டாத வணிக மின்னஞ்சல்களிலிருந்து "வெளியேறத் தெரிவு செய்யும்" மின்னஞ்சல்களை அனுப்புவதைப் போன்ற நடவடிக்கைகளைச் சட்டபூர்வமாக்குவத்ற்கு நடவடிக்கைகள் எடுக்குமாறு சட்டசபை உறுப்பினர்களை வலியுறுத்தி வருகின்றனர். மூன்றாவதாக, ஈசல் மின்னஞ்சலின் அபாரமான அளவையானது சில பயனர்கள் சட்டபூர்வமான வணிக மின்னஞ்சல்களையும் ஈசல் மின்னஞ்சல்கள் என்று கருத வழி வகுத்துள்ளது. ஒரு பயனர் தாம் சந்தாதாரராக இருக்கும் ஒரு மின்னஞ்சல் பெறுநர் பட்டியலில் இருந்து ஒரு மின்னஞ்சலைப் பெறுகையில், இத்தகைய நிலை உருவாகிறது. சட்டபூர்வமான மின்னஞ்சல் மற்றும் ஈசல் மின்னஞ்சல் ஆகிய இரண்டுமே, அவை கொண்டுள்ள தகவல்கள் ஹெச்டிஎம்எல் மற்றும் கணிப்பொறி வரைகலைப் படங்களைக் கொண்டு ஒரே மாதிரியான தோற்றம் கொண்டிருப்பதானால் மேலும் குழப்பம் உருவாகிறது.

முறையாக நிலை நிறுத்தப்பட்ட மின்னஞ்சல் வழி சந்தைப்படுத்தும் நிறுவனங்கள் மிகுந்த திறன் கொண்ட வழி ஒன்றைக் கடைப்பிடிக்கின்றன. "இரட்டை விருப்பத் தெரிவு நுழைவு" எனப்படும் இந்த முறைமையில், விபரங்கள் கூறி அவர்கள் விடுக்கும் கோரிக்கையை, சாத்தியமான பெறுநர், தன்னிச்சையாக சுண்டி விட்டுப் பிரத்தியேகமான ஒரு தொடர் சங்கிலியில் இடுவார். இது, மின்னஞ்சல் முகவரியின் உரிமையாளர் மெய்யாகவே அத்தகவலை விரும்பினார் என்று உறுதி செய்யும் வண்ணம், ஒரு பிரத்தியேகமான அடையாளக் குறியீட்டைக் கொண்டிருக்கும். மின்னஞ்சல் வழி சந்தைப்படுத்துதல் மற்றும் தானியங்கி பதிலிறுப்பு ஆகியவற்றில் ஈடுபட்டுள்ள பொறுப்பான நிறுவனங்கள், தகவல்கள் வெளியேறுவதற்கு முனபாக, ஒவ்வொரு கோரிக்கையையும் உறுதி செய்து கொள்ள, இத்தகைய இரட்டை விருப்பத் தெரிவு நுழைவு முறைமையைப் பயன்படுத்துகின்றன.

ரிடர்ன் பாத் என்னும் ஒரு மின்னஞ்சல் சேவை நிறுவனம் வெளியிட்ட அறிக்கையின்படி, 2008ஆம் வருடத்தின் இடைக்காலத்தில், விநியோக முறைமை என்பது சட்டபூர்வமான சந்தையாளர்களுக்கு இன்னமும் ஒரு பிரச்சினையாகவே உள்ளது. இந்த அறிக்கையின்படி, சட்டபூர்வமான மின்னஞ்சல் சேவையாளர்கள் சராசரியாக 56 சதவிகித விநியோகத்தைப் பெற்றிருந்தனர். 20 சதவிகிதத் தகவல்கள் மறுதளிக்கப்பட்டன மற்றும் எட்டு சதவிகிதம் வடிகட்டப்பட்டது.

இணையத்தில் ஈசல் மின்னஞ்சலின் அளப்பரிய அளவையின் காரணமாக, பெரும்பாலான பயனர்களுக்கு ஈசல் மின்னஞ்சல் வடிகட்டிகள் அவசியமாகவே உள்ளன. இத்தகைய வடிகட்டிகளால் பல முறை சட்டபூர்வமான வணிக மின்னஞ்சல்கள் கைப்பற்றப்பட்டு மறைக்கப்படுவதாக சில சந்தையாளர்கள் அறிவிக்கின்றனர். இருப்பினும், இவ்வாறு சட்டபூர்வமான மின்னஞ்சல்களை வடிகட்டிகள் தடுக்கின்றன என்று பயனர்கள் புகார் செய்வது என்பதானது அவ்வளவு பொதுவான நிகழ்வாக இல்லை.

மின்னஞ்சல் வழி சந்தைப்படுத்தும் நிரலைப் பயன்படுத்தும் நிறுவனங்கள் தமது நிரல்கள், ஈசல் மின்னஞ்சல் தொடர்பான சட்டங்களை, உதாரணமாக, ஐக்கிய மாநிலங்களின், வேண்டாத பாலியல் இலக்கியம் மற்றும் சந்தைப்படுத்துதல் ஆகியவற்றின் தாக்குதலைக் கட்டுப்படுத்துதல் சட்டம் (கன்ட்ரோலிங் தி அசால்ட் ஆஃப் நான்-சொலிசிட்டட் போர்னோகிராஃபி அண்ட் மார்க்கெட்டிங் ஆக்ட்- கேன்-ஸ்பாம்), ஐரோப்பிய அந்தரங்கம் மற்றும் மின்னணு வழித் தொடர்பு ஒழுங்கு முறைமைகள் 2003 அல்லது அவர்களது இணைய சேவை வழங்குனர்கள் ஏற்கக்கூடிய பயன்பாட்டுக் கோட்பாடு ஆகியவற்றை, மீறாத வண்ணம் இருப்பதை உறுதி செய்து கொள்வது அவசியம். பொருந்துகிற சட்டங்களுக்கு உட்பட்டே ஒரு நிறுவனம் நடந்து கொண்டாலும், இணைய மின்னஞ்சல் நிர்வாகிகள் அந்த நிறுவனம் ஈசல் மின்னஞ்சல் அனுப்புவதாகத் தீர்மானித்தால், அதனை (உதாரணமாக ஸ்ப்யூஸ் என்னும் ஈசல் மின்னஞ்சல் தடுப்பு ஆரம்ப எச்சரிக்கை அமைப்பு என்னும் சேவை) கறுப்புப் பட்டியலில் இடலாம்.

விருப்பத் தெரிவு நுழைவு முறையிலான மின்னஞ்சல் விளம்பரம்
------------------------------------------------------

விருப்பத் தெரிவு நுழைவு மின்னஞ்சல் விளம்பரம் அல்லது அனுமதி பெற்ற சந்தைப்படுத்துதல் என்பது மின்னஞ்சல் வழியாக விளம்பரம் செய்யும் ஒரு முறைமையாகும். இந்த முறைமையில், விளம்பரத்தைப் பெறுபவர் அதனைப் பெறுவதற்கு ஒப்புதல் அளிக்கிறார். மின்னஞ்சல் வழி சந்தைப்படுத்தும் முறைமையின் பாதகங்களை நீக்க சந்தையாளர்கள் உருவாக்கிய பல முறைமைகளில் இதுவும் ஒன்றாகும்.

விருப்பத் தெரிவு நுழைவு சந்தைப்படுத்துதல் என்பதானது அனுப்புனர் மற்றும் பெறுநர் ஆகியோரிடையே ஒரு கைகுலுக்கும் நெறிமுறையைப் பயன்படுத்தும் தொழில் நுட்பம் ஒன்றை உருவாக்கலாம். இந்த முறைமையானது, நுகர்வோர் மற்றும் சந்தையாளர்கள் ஆகியோருக்கிடையே பெரும் அளவிலான திருப்தியை விளைக்கும் குறிக்கோளைக் கொண்டுள்ளது.
விருப்பத் தெரிவு நுழைவு வழி மின்னஞ்சல் விளம்பரம் பயன்படுத்தப்பட்டால், நுகர்வோருக்கு அனுப்பப்படும் தகவல் பொருளானது "எதிர்பார்க்கப்படுவதாக" அமையும். இதைப் பெறுவதற்கு வாடிக்கையாளர் விரும்புவார் என்று எதிர்பார்க்கப்படுகிறது. இதன் காரணமாக வாடிக்கையாளருக்கு வேண்டாத விளம்பரங்களை அனுப்பும் சாத்தியம் குறைகிறது. கருத்தியலின்படி நோக்குகையில், விருப்பத் தெரிவு நுழைவு வழி மின்னஞ்சல் விளம்பரங்கள், இலக்கற்ற விளம்பரங்களாக இருக்கும் நிலை மாறி, தனிப்பட்ட வகையிலும் மற்றும் வாடிக்கையாளர்களுக்குப் பொருத்தமான முறையிலும் அமைவதாக இருக்கும்.

அனுமதி பெற்ற சந்தைப்படுத்துதல் என்பதற்குப் பொதுவான ஒரு உதாரணம், ஒரு விளம்பர நிறுவனம் தனது வாடிக்கையாளர்களுக்கு அனுப்பும் செய்திக் கடிதமாகும். இத்தகைய செய்திக் கடிதங்கள் வாடிக்கையாளர்களுக்கு வரவிருக்கும் நிகழ்வுகள் அல்லது தொழில் முன்னேற்றங்கள் அல்லது புதிய பொருட்கள் ஆகியவை பற்றித் தெரிவிக்கின்றன. இந்த வகையிலான விளம்பரத்தில், செய்திக் கடிதம் அனுப்ப விழையும் ஒரு நிறுவனமானது, வாடிக்கையாளர் ஒரு பொருளை வாங்கும் கட்டத்தில் அத்தகைய ஒரு செய்திக் கடிதத்தைப் பெறுவதற்கு அவர் விரும்புவாரா என்று கேட்கலாம்.

விருப்பத் தெரிவு நுழைவின் கடைக்காலின் அடிப்படையில், தொடர்புத் தகவல்களை தரவுத் தளத்தில் சேமித்து, சந்தையாளர்களுக்குத் தொழில் முன்னேற்றப் பணி குறித்த செய்திகளைத் தானியங்கி முறையில் அனுப்பி வைக்க இயலும். அவர்கள் தம்முடைய தொழில் முன்னேற்றப் பணிகளைத் தனிவகைச் சந்தைக் கூறுகள் என்பனவாகவும் பிரித்துக் கொள்ள இயலும்.

சட்டத் தேவைகள்
--------------

2002ஆம் வருடம் ஐரோப்பியக் கூட்டமைப்பு, அந்தரங்கம் மற்றும் மின்னணுத் தொடர்புகளின் மீதான ஆணைகள் என்பதை அறிமுகப்படுத்தியது. இந்த ஆணைகளின் 13ஆம் விதிக்கூறு, சந்தைப்படுத்தும் நோக்கங்களுக்காக மின்னஞ்சல் முகவரிகளைப் பயன்படுத்துவதைத் தடை செய்கிறது. இந்த ஆணையானது, விருப்பத் தெரிவு நுழைவு முறைமையை நிலை நாட்டுகிறது. இதன் மூலமாக, பெறுநருடன் முன் கூட்டியே ஒப்பந்தம் செய்து கொண்டிருந்தால் மட்டுமே வேண்டாத மின்னஞ்சல்களை அனுப்ப இயலும்.

உறுப்பினர் மாநிலங்களின் சட்டங்களில் இந்த ஆணைகள் உட்சேர்க்கப்பட்டு விட்டன. ஐக்கிய நாட்டில், அந்தரங்கம் மற்றும் மின்னணுத் தொடர்பு (ஈசி ஆணைகள்) ஒழுங்கு முறைமைகள் 2003  என்பதன் கீழ் இது வருகிறது மற்றும் ஏதாவது ஒரு வகையில் மின்னணுத் தொடர்பு மூலம் சந்தைப்படுத்துதலில் ஈடுபட்டிருக்கும் அனைத்து நிறுவனங்களுக்கும் இது பொருந்துவதாக உள்ளது.

2003ஆம் ஆண்டின் கேன்-ஸ்பாம் சட்டம் ஈசல் மின்னஞ்சல் அனுப்புவதற்கான அபராதமாக, ஒவ்வொரு தனிப்பட்ட பெறுநருக்குமாக யுஎஸ் $11,000 அபராதமாக விதிக்கிறது. ஆகவே, இந்த சட்டத்துடன் ஒத்துப் போகும் வகையிலான சேவை ஒன்றையோ அல்லது ஒரு விசேஷமான மென்பொருளையோ ஐக்கிய மாநிலங்களில் உள்ள பல வணிக மின்னஞ்சல் சந்தையாளர்களும் பயன்படுத்துகின்றனர். இந்தச் சட்டத்துடன் ஒத்துப் போவதாக உள்ள பழைய வழிகளும் பல வகைகளில் உள்ளன. இந்தச் சட்டம் வணிக மின்னஞ்சல் தொடர்பாக விடுத்துள்ள ஒழுங்குமுறைமையின்படி, பயன்ர்கள் தங்களது மின்னஞ்சல் திரும்ப வருவதற்கான ஒரு முகவரியை அதிகார பூர்வமாக அளிக்க வேண்டும். இது, செல்லுபடியாகக் கூடிய ஒரு உண்மையான முகவரி, ஒரு சுண்டலில் சந்தாவை விலக்கிக் கொள்ளும் வசதி ஆகியனவற்றைக் கொண்டிருக்க வேண்டும். மேலும், பொதுவான செல்லுமை கொண்ட முகவரிகள் இல்லாமல் இருக்கும் விலைக்கு வாங்கப்பட்ட முகவரிகளை இறக்குமதி செய்வதையும் இது தடை செய்கிறது.

சட்டத் தேவைகளைப் பூர்த்தி செய்வதற்கும் கூடுதலாக, மின்னஞ்சல் சேவை வழங்குனர்கள், தங்களது வாடிக்கையாளர்கள் தங்களது மின்னஞ்சல் சந்தைப் பிரசாரங்களைத் தாமே மேலாண்மை செய்து கொள்வதற்கான உதவியையும் அளிக்கத் துவங்கினர். மின்னஞ்சல் படிமங்கள் மற்றும் பொதுவான சிறந்த முறைமைகள் ஆகியவற்றை வழங்குவது மட்டும் அல்லாமல், சந்தாக்கள் மற்றும் அவை இரத்து செய்யப்படும் நடவடிக்கைகள் ஆகியவற்றைத் தானியங்கி முறைமையில் கையாளும் முறைமைகளையும் சேவை வழங்குனர்கள் அளிக்கின்றனர். மேலும், பெற்ற மற்றும் திறந்த தகவல்களின் புள்ளி விபரங்களையும் அளித்து, அந்தத் தகவல்களின் ஊடாக உள்ள இணைச் சங்கிலிகளை பெறுநர்கள் எவரேனும் சுண்டியுள்ளனரா என்பதையும் அவர்கள் தெரிவிக்கின்றனர்.

கேன்-ஸ்பாம் சட்டம் அண்மையில் சில புதிய ஒழுங்கு முறைமை விதிமுறைகளுடன்[*தெளிவுபடுத்துக*] புதுப்பிக்கப்பட்டு 2008வது வருடம் ஜூலை 7 முதல் அமலுக்கு வந்துள்ளது.[]

குறிப்புகள்
-----------

1. ↑  டிஎம்ஏ: "நேரடி சந்தைப்படுத்துதலின் சக்தி: ஐக்கிய மாநிலங்களில் ஆர்ஓஐ, விற்பனை, செலவீனங்கள் மற்றும் வேலை நியமனம், 2006-2007 பதிப்பு", "நேரடி சந்தைப்படுத்துவோர் கழகம், அக்டோபர் 2006
2. ↑  "புதிய கருத்தாய்வுத் தரவுகள்: 2009ஆம் வருடத்தில் மின்னஞ்சலின் ஆர்ஓஐயானது சந்தைப்படுத்துவோர் தமது குறிக்கோளை அடைவதற்கான சாவியாகிறது" மார்க்கெடிங்ஷெர்பா, ஜனவரி 21, 2009
3. ↑  பியூ இணையதளமும் அமெரிக்காவின் வாழ்க்கைத் திட்ட அமைப்பும், தடமறியும் கருத்தாய்வுகள் பரணிடப்பட்டது 2009-03-12 at the வந்தவழி இயந்திரம், மார்ச் 2000- மார்ச் 2007
4. ↑  மீடியா வீக்.சிஓ.யூகே
5. ↑  ரிடர்ன் பாத்தின் புகழ் அளவீட்டின் மீதான அறிக்கை: "விநியோகத்தை அதிகரிக்க 5 வழிகள் பரணிடப்பட்டது 2013-10-31 at the வந்தவழி இயந்திரம்", *பீடுபீ பத்திரிகை* , ஜூலை 2008
6. ↑  2003வது ஆண்டின் கேன்-ஸ்பாம் சட்டம் பரணிடப்பட்டது 2007-01-16 at the வந்தவழி இயந்திரம் நேரடி இணயத்துடனான எஃப்டிசி.ஜிஓவி அல்லது பிடிஎஃப் பதிப்பு பரணிடப்பட்டது 2007-01-19 at the வந்தவழி இயந்திரம்
7. 1 2  ஃபேர்ஹெட், என் (2003) "மின்னஞ்சல் வழியான, அனுமதி பெற்ற புதிய சந்தைப்படுத்துதல் முறைமையின் புதிய உலகினை அனைவரும் வாழ்த்திப் பாராட்டுங்கள்" (*மீடியா* 16, ஆகஸ்ட் 2003)
8. ↑  டில்வொர்த், டயான்னா
 (2007) சிறப்பு நிகழ்ச்சிகளுக்காகச் சிலிர்ப்பூட்டும் மின்னஞ்சல்களை ருத்தின் க்ரிஸ் ஸ்டீக் ஹௌஸ் அனுப்புகிறது பரணிடப்பட்டது 2010-02-18 at the வந்தவழி இயந்திரம், *டிஎம்நியூஸ்* 2008ஆம் ஆண்டு ஃபிப்ரவரி மாதம் 19ஆம் தேதி அன்று பெறப்பட்டது
9. ↑  ஓ'ப்ரையான் ஜே. மற்றும் மோண்டாஜெமியா, ஏ (
2004) *மேலாண்மைத் தகவல் அமைப்புகள்* (கனடா:மெக்ரா-ஹில் ரையர்சன் லிமிடட்)
10. ↑  அந்தரங்கம் மற்றும் மின்னணுத் தொடர்பு(ஈசி ஆணை) ஒழுங்கு முறைமைகள் மீதான முழு உரை